**פתרון ארועון בדיני משפחה/ אדוה בן אור**

1. **למי הסמכות לדון בנושא?**

* סמכות דתית: נישואין, גירושין
* סמכות מקבילה: מזונות אישה, מזונות ילדים, משמורת, אימוץ(ס' 27 לחוק האימוץ-הסכמה של המאמצים+המאומץ מגיל 9), רכוש, ירושה
* כאשר הסמכות מקבילה, הסמכות הינה לביהמ"ש וביה"ד יכול לרכוש סמכות במס' אופנים:

1. מנגנון הכריכה לפי ס' 3 לחוק שיפוט ביה"ד הרבניים(משמורת כרוכה מעצם טיבה אך כל דבר אחר צריך לכרוך במפורש), התנאים: הוגש ראשון,כריכה כנה, כדין. ניתן לכרוך מזונות אישה, חינוך ילדים, חלוקת רכוש.
2. מכוח הסכמה לפי ס' 9 לחוק השיפוט- מזונות, משמורת וירושה בלבד(סימה אמיר).לא ניתן לרכוש סמכות מכוח הסכם שמתעלל באישה(פלונית).
3. סמכות נמשכת- שינוי נסיבות מהותי, ביה"ד "דן ופסק", מדובר באותם צדדים להליך. ילדים אינם כבולים להסכמת הוריהם להמשיך לדון בערכאה מסוימת אלא"כ נערך דיון מהותי בעניינם(פלונית). תביעה לאכיפת הסכם גירושין אינה בגדר סמכות נמשכת(סימה לוי).
4. סמכות נגררת- ס' 76 לחוק ביהמ"ש.

* ניתן להגיש עתירה לבג"צ על פסיקת ביה"ד מקום שהוא לא מילא הוראות חוק שעליו למלא, פגע בכללי הצדק הטבעי או דן בעניינים שאינם בסמכותו(ס' 15ג לחו"י:השפיטה).
* יש 3 הוראות מפורשות שמפונות לביה"ד: חוק שיווי זכויות האישה, חוק יחסי ממון וחוק הכשרות המשפטית.
* שמירת סמכויות(ס' 25 לחוק ביהמ"ש)- כאשר הסמכות מקבילה, הערכאה שהחלה לדון ראשונה הסמכות שלה.בג"צ פלדמן "כלל כיבוד הדדי בין ערכאות"- הסמכות היא למי שהחל לדון ראשון בשאלת הסמכות, אלא"כ זה נעשה במחטף/בחוסר חוקיות.

1. **מה הדין החל?**

* דין דתי: (47+51 לדבר המלך) נישואין, גירושין, מזונות אישה, מזונות ילדים, ירושה- בהסכמת כל הצדדים(ס'155 לחוק הירושה)
* דין אזרחי: רכוש(בבלי-חזקת השיתוף חלה בביה"ד הרבני), משמורת(ס' 79+25 לחוק הכשרות), אימוץ(ס' 26 לחוק האימוץ), ירושה.

1. **הדין הדתי החל על האדם הוא לפי השתייכותו הדתית:**

* נישואין וגירושין של יהודים ידונו רק בביה"ד הרבני- ס' 1 לחוק השיפוט**.** תנאי האזרחות/תושבות ותנאי טריטוריאלי, כלל הנוכחות הקונסטרוקטיבית- תובע ונתבע לא חייב להמצא בארץ בזמן התביעה ומספיקה זיקה (ורבר)
* אנשים שאינם שייכים בוודאות לאחת מ4 העדות המוכרות: זוגות מעורבים, חסרי דת(כולל גיור מוטל בספק), כפולי דת.
* בגירושין: הולכים לפי חוק התרת נישואין(מקרים מיוחדים)- ס' 5ג- אם הם מסכימים זוהי עילה, אם לא, הפרוצדורה שבס' 3-פונים לביה"ד של כל אחד, תוך 3 חודשים צריכה להתקבל תשובה- אם ביה"ד אומר שצריך גט דתי עושים זאת אך כל שאר העניינים מתבררים בביהמ"ש.
* זוג שאחד שייך לעדה מוכרת והשני לא- הולכים לביה"ד של המוכרת(שמואל)
* כפילות דת: רק אדם שהמיר דתו לפי פק' העדה הדתית המרה, רואים אותו כבעל דת חדשה. לפי ס' 4(2) לפק' ופס"ד קידר הדין החל על אדם שהמיר דתו במהלך הנישואין ורוצה להתגרש הוא הדין שחל עליו בזמן שהתחתן. ברק: בכפילות דת מה שקובע זה מירב הזיקות. צאפדי: טובת הילד כפול הדת קובעת לאן נשייך אותו.
* מזונות לחסרי דין אישי: הולכים לפי התיקון לדיני מזונות.

1. **נישואין**:

* כושר: גיל- יש את חוק גיל נישואין שקובע גיל מינימום(17), יש היתרים במקרים מיוחדים+גיל 16 או שהנערה בהריון(אנג'ל-בת 14). ביגמיה- עבירה פלילית- יש היתר לפי שק"ד ליהודים אך לשאר זה תלוי בעילה: אי מסוגלות קוגנטיבית של בן הזוג להתגרש, או שנעדר 7 שנים. בדיעבד נישואין אלה תקפים ויש רק עבירה פלילית.
* פסולי החיתון: מוחלטים- חייבי עונש מוות, נישואין לא תקפים(אדם ודודתו). חלקיים- חייבי לאווים, בדיעבד נישואיהן תקפים( כהן וגרושה, ממזר)
* צורה: רושם נישואין, עורך נישואין, דרישה לרב מהרבנות.

1. **תחליפי הנישואין-** כשיש בני זוג שנישאו שלא כדין, תמיד יש לבחון את החלופה של ידועים בציבור.

**נישואין פרטיים-** יש להבחין בין אידיאולוגים לפסולי חיתון.

* פסולי החיתון- הולכים לביה"ד לקבל סירוב כפול- אי הכרה בנישואין ואי הכרה ברווקות ואז בג"צ עוזר להם ורושם אותם, מקבלים זכויות מצד ג' ובינם לבינם צריכים להוכיח מהותית את הנישואין.
* אידיאולוגים- בג"צ לא רושם אותם ובשביל לקבל זכויות צריכים להוכיח מהותית. אישה שטענה למזונות מכוח חוזה בנישואין פרטיים לא קיבלו טענתה (צונן נ' שאטל)

**ידועים בציבור:**

* התנאים: משך הקשר, מגורים משותפים, אינטמיות, מצג חברתי, משק בית משותף
* חיזוק כוונה ליצור התחייבות וחיזוק חזקת השיתוף: התחתנו בנוסף, ילדים, פסולי חיתון
* בפסיקה- לפי לינדורן- מפרשים את החוקים תכליתית ולשונית "בני זוג" כולל ידועים בציבור. פס"ד אפרת- מלחמת השמות, זוהי זכות אדם לשנות את שם משפחתו לשם של הידוע בציבור שלו גם אם נשוי.
* חלה עליהם חזקת השיתוף עם כוכבית- אולי עצם זה שלא התחתנו מראה על כוונה לא להתחייב(שחר נ' פרידמן). סלם כרמי- חזקת שיתוף מופעלת בחשדנות כאשר הם אוניברסלים. קו ההגנה: 1. בני הזוג כלל לא ידועים בציבור 2. נסתרה חזקת השיתוף
* מזונות אישה- ביגר דרשו לראות הסכם כתוב, בורסנו נקבע כי ניתנים מזונות מכוח דיני החוזים והסכם מכללא לידועה בציבור, מזונות שאינם מוגבלים בזמן.בלינדורן-ברק מחזק זאת באוביטר. לדעת ליפשיץ המזונות צריכים להיות משקמים- ממוקדים בזמן, לא מגדריים ונטולי אשמה. בפועל, המזונות אינם מגדריים ונותנים מזונות אזרחיים לשני הצדדים, אך אינם מוגבלים בזמן(יקותאלי) ותלויי אשמה(ורסנו).
* חוק הירושה הוא החוק היחידי שדורש שידוע בציבור לא יהיה נשוי(ס' 55) וזה לא חל על חוקים אחרים(פסלר). בירושה אין הגנה, מרגע שעמדתם בהגדרות ידוע בציבור, הבן זוג יורש אותך(ניתן להתנייה בצוואה) אמיר זגר- כשם שיורשים בנישואים קצרים כך יורשים בידועים בציבור קצרים-אפילו 3 חודשים.
* הסדרה הסכמית: גם אם עושים הסכם שלא מורישים(שאינו צוואה) הסכם כזה לא תופס(בלאו נ' פוזש). הסכם שאנחנו לא ידועים בציבור גם לא תופס- לא ניתן לברוח מהמחויבות(בר נהור). הסכם יכול להשתנות גם בהתנהגות-המגורים יחד בדירה(כהן). החוזה כפוף לפערי הכוחות בין הצדדים וניתן לטעון לעושק וכפייה- זה יותר ראוי מבר נהור. בנושא זה יש "חזרה בתשובה"- ניתן תוקף להסכמים למעט מקרי קיצון(רובינשטיין).
* מערך יחסים מול צד ג'- אין העדפה לידועה בציבור ע"פ נשואה בנתינת זכויות(אלמנות צה"ל, בוארון)

**נישואין אזרחיים בחו"ל**

* עולים חדשים- מכירים בנישואים שלהם אוטומטית
* "קופצים"- ביהמ"ש דן בתוקף הנישואין שלהם לצורך הכרה: יש 3 גישות-

1. **לפי שאווה**- הולכים לפי הדין הדתי והנישואין אינם תקפים.
2. **לפי ויתקון-** לפי כללי המשפט הבינ"ל- בודקים את הכושר לפי מקום התושבות(ישראל), ואת הצורה לפי המקום בו נישאו.
3. **זוסמן-** תמיד יש תוקף לנישואין כל עוד הכושר והצורה הינם לפי מקום עריכת הטקס.

* תמיד יהיו 2 דעות, אחת שתגיד שהם לא נשואים ואז בוחנים אותם גם לפי ידועים בציבור.
* פלונית- לצורך חוק הירושה מפרשים ספציפית את המילה "נשוי" ככוללת גם נשואים אזרחית.
* יחסי רכוש- חזקת השיתוף/חוק יחסי ממון
* גירושין- לפי הדין הדתי יש 3 גישות כלפי נישואין אלה:

1. גט לחומרה(עולים)
2. חסרי משמעות(הקופצים שיכלו להנשא כרגיל)
3. נישואי ספק

לפי פס"ד בני נוח- נישואין כאלה זקוקים להתרת נישואין מביה"ד לפי קריטריונים מסויימים: קרע בלתי ניתן לאיחוי, הקשר התמוטט, ולא בכל מקרה תנתן התרת נישואין- יש למצות שלום בית- יש ערך אזרחי שלא יהיה פירוק מהיר של התא המשפחתי.

* מזונות אישה- מזונות אזרחיים משקמים מכוח דיני החוזים, המזונות ידונו בביהמ"ש- כריכה לביה"ד של מזונות אזרחיים לעולם לא תהיה כנה.

1. **גירושין**

* סמכות ייחודית לביה"ד הרבני. על הגט להנתן מרצון(של שני בני הזוג), כפייה אפשרית אם יש עילת גירושין- בשנים האחרונות העילות מצומצמות מחשש ל"גט מעושה".
* יש הפלייה קשה כלפי נשים והרבה נשארות מסורבות גט- הגבר סוחט אותם:

הפתרונות בדין הדתי:

* כמעט לא משמשים כיום: מורדת, ח"י חודשים, הפקעת נישואין.
* משתמשים כיום: הרחקות רבנו תם, כפיית גט של רבנו ירוחם.

הפתרונות בדין האזרחי:

* בפסיקה: ברוזנצוויג אסרו על ביה"ד לתת מזונות הפחדה, באבן צור אומרים לסרבן בעיה שלך, בנוני- אם היו נותנים לביהמ"ש לעשות קביעה אינצדנטלית של חיוב גט🡨הבעל לא מוכן🡨האישה מעוכבת מלהנשא🡨לא מקזזים לבעל🡨 תמריץ לגט.
* תביעות נזיקין- העוולה: רק במקרה בו ניתן חיוב גט, ביה"ד דן בתביעת הגירושין רק אם מסירים את התביעה.

1. **יחסי רכוש בין בני זוג-** תמיד בודקים את סוג הנכס- בדירת מגורים תמיד תהיה נטייה לשתף,ומשך הקשר.

**חזקת השיתוף**

* חלה על בני זוג שהתחתנו לפני 1974, וכן על ידועים בציבור.הסדר שיתוף מיידי- כבר בנישואין הכל משותף.
* יש 3 מודלים- הסכמי, נורמטיבי ויחידתי- כיום משתמשים ב2+3.
* נכסי מאמץ משותף- תנאי הסף: מאמץ משותף+חיים תחת קורת גג אחת, סתירה: הסכם ממון.
* נכסים מלפני הנישואין, ירושה ומתנות- הבחנה בין משפחתי לעסקי(אבולוף) עם רגישות יתרה לכוונת הצדדים
* נכס מעורב- לידאי: את הקרקע לבעל וחצי מערך הבית לאישה. גדסי- מחלקים חצי-חצי כי זה התערבב וכל הנכס משותף.
* הון אנושי- ניתן לחלוקה במסגרת החזקה לפי פס"ד פלונית של ריבלין. נוסחת החישוב: משכורת בפועל פחות הפוטנציאל שהיה ידוע לפני הנישואין. יש בכך בעייתיות- אדם שכשרונו הבליח באמצע הנישואין,אדם שהנוסחה מובילה ל0. המימוש נעשה באמצעות- או תשלום בסכום חד"פ פחות היוון ומקדם סיכון, או תשלום עיתי קבוע עם מנגנון שינוי נסיבות.

**חוק יחסי ממון**

* חל על בני זוג שנישאו אחרי 1974.
* הסדר שיתוף דחוי- השיתוף מתרחש: בפקיעת הנישואין/מוות/גירושין חילוניים (פרידה של 9 חודשים, שנה מהגשת התביעה, קרע שלא ניתן לאיחוי- ניתן להתגמש עם הזמנים כאשר ישנה אלימות).
* ס' 5- מוציא מגדר החוק נכסים מלפני הנישואין, ירושות ומתנות.
* קנובלר ויעקבי- נכס מלפני הנישואין- הכירו בשיתוף מכמה טענות: סימולטניות, הקדמה דתית,גירושין חילוניים.
* ניתן להוכיח שיתוף מכוח הדין הכללי- בנכסים שלא נכנסים לחוק, לפי שטרסברג באבו רומי יש צורך בהוכחה פוזיטיבית. יש זרם בינוני שמחיל את השיתוף ברגישות לכוונת הצדדים, ויש זרם קיצוני שאומר שדירת מגורים תמיד משותפת גם אם צד אחד הביא אותה לפני הנישואין.
* הון אנושי- במסגרת ס' 8 ניתן לסטות מחלוקת חצי-חצי בהתחשב בשיקולי השתכרות, הבעייתיות: למי שיש יותר הון אנושי מנכסים.

1. **השיתוף מול צד ג'**

**כאשר חלה חזקת השיתוף:**

* עסקאות נוגדות- גבר שמשעבד את הדירה לטובת העסק שלו. בתחרות בין האישה לבנק/הנושה, בדירת מגורים- האישה זוכה שכן על הבנק חובת תו"ל את הזכויות בדירה לפני ביצוע העסקה. נכס עסקי- מסתמכים על המרשם(בן צבי נ' סיטין).
* שותפות בזכויות היא גם שותפות בחובות(למעט חובות של פלגש/הימורים)- יש כמה גישות:

1. שותפות בחובות זה רק בין בני הזוג ולא כלפי צד ג'
2. בשותפות בחובות נסתרת חזקת השיתוף
3. ברק בשלם נ' טווינקו: השיתוף בעסק נוצר רק בפקיעת הנישואין לעומת השיתוף בדירה שהוא מהתחלה. הבעייתיות: הנושה יבוא בגירושין לגבות את חובו.

* לבעל יש עסק והדירה רשומה על האישה- הנושה דורש זכויות מכוח זכויות הבעל- צריך לנסות לסתור את השיתוף בטענה שכתבו את הדירה על האישה ולכן הכוונה הייתה שלא יהיה שיתוף(ורד נ' עצמנו).

**כאשר חל חוק יחסי ממון:**

* בזמן הנישואין השיתוף לא חל על הדירה ולא על העסק- לכאורה, הנושה מנצח כי זכויותיו קודמות. עוזרים לאישה דרך שיתוף מכוח הדין הכללי(הוכחה פוזיטיבית לפי אבו רומי). באבו גיאת נאמר כי דירת מגורים בן הזוג לא יהיה חשוף לעולם לתביעת נושה. נושה רצוני- יחתים את האישה. נושה לא רצוני- לא היה עליו לדעת על זכות האישה.
* שיתוף מכוח הדין הכללי אחרי 74- הנושה דורש שיתוף מכוח איזון משאבים (בנק לאומי נ' דוד)

1. **הורים וילדים**

* המבחן השולט בעיקר בישראל הוא המבחן הביולוגי להורות "קול הדם" (חשין בפלונית)
* הורות של רווקה מחוץ לנישואין-
* הסכם שלאבא אין חובות כלפי האבא סותר את תקנ"צ ובטל.
* לפי הפסיקה, אישה שחושדת באדם שהוא האבא הוא יעשה בדיקת רקמות ואם הוא לא מסכים-זה נחשב להודאה.
* לפי ס' 28ה לחוק מידע גנטי- הוא חייב לעבור את הבדיקה
* אבא בעל כורחו- יהיה חייב כרגיל כלפי הילד ויוכל לתבוע את האם בנזיקין
* הורות של נשואה מחוץ לנישואין-
* לפי הפסיקה- המבחן המשפחתי "רוב בעילות אחר הבעל" והוא האבא, לא רוצים לבצע בדיקה מחשש ממזרות
* לפי ס' 28ו לחוק מידע גנטי- אסור לעשות בדיקה במצב זה (חשש ממזרות) אלא"כ נשיא ביה"ד אישר מחשש מחלה גנטית.
* ביקורת: הבעלים מפרנסים ילדים לא שלהם, הילד מקבל יחס לא טוב, ויש מצבים שאין חשש ועדיין לא נותנים לבצע את הבדיקה.
* תרומת זרע לזוג נשוי, מתגרשים והבעל טוען שהילד לא שלו- אין דבר כזה, הוא התחייב לזון את הילד מכוח התחייבות חוזית(סלמה) הבעייתיות: התחייבות כזו לא תופסת כלפי צד ג', כגון בירושות (יהוד נ' יהוד).
* תרומת זרע לאם חד הורית- ההגנה היחידה שיש לתורם הזרע הוא האנונימיות, אם יגלו מי הוא יחויב במזונות.

**חוק תרומת ביציות**

* תרומת ביצית- האם היולדת היא האמא
* פונדקאות- האם המיועדת היא האמא לפי חוק הפונדקאות
* פונדקאות של בני זוג מאותו המין/חד הורי
* בג"צ משפחה חדשה- מתלוננים על אי שיוויון ופרשנות תכליתית הבג"צ מוקפא.
* ועדת מור יוסף- ה"ח: פונדקאות אלטרואיסטית/פונדקאות מוסדרת בחו"ל.

פתרונות להורות לחד מיניים/חד הוריים

* פונדקאות בחו"ל:
* זוג גברים- מגיעים לשגרירות, עוברים בדיקת רקמות, ביהמ"ש מכריז שהוא האבא ובן הזוג מאמץ.
* אישה שהיא בעלת הביצית וגם האם המיועדת- צריכה לאמץ את הילד, קרה שויתרו על זה.
* אישה שתורמים לה הכל- לא נתנו לה את הילד, כי היא לא הביאה הוכחה להורות על הילד מחו"ל.
* אימוץ:
* זוג נשים שאחת מהן קיבלה תרומת זרע- נותנים לבת הזוג לאמץ לפי ירוז חקק.
* זוג גברים שמבקשים לאמץ- לפי החלטת היועמ"ש ניתן לחד מיניים לאמץ בפרשנות מרחיבה של "איש ואישה" בחוק, בפועל לא נותנים.
* הסכם הורות- לא ברור מה יהיה הסטטוס של ההורה "העודף" שלא קשור ביולוגית לילד.

1. **הסכמי גירושין**

* **הסדרי רכוש-** האישה תקבל פחות בהסדר תמורת גט. ביהמ"ש לא מתערב, אם האישה מוותרת על חלקה זו בעיה שלה. פאגס,אברהם- לא מקבל טענה של כפייה ועושק בהסכם. אם יאשרו לה הבעל הבא לא יתן גט גם בעד הסדר רכושי ונגדיל את המסורבות.
* **הסכמי מזונות ילדים-** הבעל מתנה את הגט במזונות מופחתים. האישה לא יכולה לוותר בשם הילדים, המבחן הוא מהותי- אם דנו באינטרסי הילד כשקבעו מזונות.
* נוצרה טקטיקה של "הסכמי שיפוי" של הגבר עם האישה- אם הילד יתבע האבא ישתפה מהאם על התוספת למזונות.
* הלכת עד שתעשיר- הבעל לא יכול להשתפות מהאמא עד שתעשיר/הילד בן 18 כדי לא לפגוע בילד.
* התגברות על הלכה זו: ערבות. קוט נ' קוט- הלכת עד שתעשיר פועלת בין האב לאם, וכן בין האם לערב אך לא בין האב לערב- האב יכול להשתפות מהערב.
* וילנר- אם האם סמוכה על שולחנו של הערב, הלכת עד שתעשיר פועלת גם במישור בין האב לערב ולא יוכל להשתפות ממנו.
* וואיאיה- ביהמ"ש מבטל את הסכם השיפוי בדיעבד משום שהוא נגד תקנ"צ.
* כיום שופטים לא מאשרים הסכמים אלה מלכתחילה.
* יש לשים לב שיש פה צביעות מצד ביהמ"ש שמתערב רק בהסכמי המזונות שכן הסדרי רכוש לרעת האם- גם יפגעו בילדים.

1. **מזונות ומדור האישה**

* לפי ס' 4 לחוק השיפוט, האישה יכולה לבחור היכן להגיש את תביעת מזונותיה. עם זאת הבעל יכול לכרוך לביה"ד.
* היקף החיוב: "עולה עימו ואינה יורדת" ביהמ"ש פרש בצמצום: רמת חיים בפועל אליה הורגל הזוג במהלך הנישואין.
* טענות הגנה שעומדות לבעל:
* טענות פטור ממזונות:

1. מעין מורדת- אישה שעזבה את הבית. אם האישה עזבה מסיבה מוצדקת הוא עדיין חייב במזונותיה. בביהמ"ש: כמעט כל סיבה היא מוצדקת(מילר-"משקל נוצה"), בביה"ד: יותר מחמירים עם נטל ההוכחה על האישה.
2. היות האישה מורדת- לא רוצה לקיים עם הבעל יחסים עמ"נ לצער אותו- נטל ההוכחה עליו. אם בביה"ד לעניין גירושין פסקו שהיא מורדת, זה מחייב גם את ביהמ"ש שדן במזונותיה. אם בביהמ"ש פסקו שהיא אינה מורדת לעניין מזונות, ביה"ד לא מחוייב לקביעת ביהמ"ש ויכול לקבוע שהיא מורדת. לאחר מכן חוזר הבעל לביהמ"ש ומבקש פטור🡨ביהמ"ש לא מחוייב לקביעה זו של ביה"ד אלא"כ היה שינוי נסיבות/פס"ד קונסטיטובי של חיוב גט(מקייטן).
3. בגידת האישה- בביה"ד נצמדים לכלל, בביהמ"ש מנסים לחפף: פנייה לדיני הראיות בדין הדתי- לא מספיקה הודאת האישה להוכחת ניאוף (פרידמן), הכנסת עקרון ההדדיות- אם הבעל בגד הוא לא יכול להבנות מהעובדה שהאישה בגדה(כהן,גל).
4. מעשה כיעור- טביב: למרות שביה"ד נתן חיוב גט ביהמ"ש התעלם ונתן לאישה מזונות.
5. עוברת על דת משה-מכשילה אותו בכשרות ושבת.
6. עוברת על דת יהודית- לא צנועה.

* טענות קיזוז:

1. הכנסות מנכסי האישה(ס' 2א לחוק המזונות)
2. מעשה ידיה- ההשתכרות שלה, ניתן להתחשב בכושר השתכרות פוטנציאלי (בייקל,פדן, פלולי) בהתחשב בתו"ל האישה.

* **מדור האישה** : ניתן לגזור מכוח חלוקת רכוש, במסגרת מזונות אישה, ס' 40(א) לחוק המקרקעין.
* יש הבדל ביישום זכות המדור בין ביהמ"ש לביה"ד: בביה"ד: האישה זכאית למדור ספציפי-נשארת בדירה בה גרו, בביהמ"ש: בהלכת כליפא נקבע כי בני הזוג ימכרו את הדירה והאישה תקבל מדור כללי- ברמת חיים דומה.
* מדור כולל דמי שכירות/משכנתא והוצאות הבית.
* נוצר מצב של שתי הלכות סותרות- בביה"ד: מדור ספציפי, בביהמ"ש: מדור כללי. ראש חודש: ביהמ"ש נתן צו לפירוק שיתוף, ואח"כ האישה קיבלה מדור ספציפי בביה"ד. נקבע כי הצו לפירוק שיתוף גובר. אקנין: פירוק השיתוף כפוף לצו למדור ספציפי.
* לביה"ד יש דרכים לסנדל את פירוק השיתוף- הוא קובע שאם הבעל יפרק שיתוף הוא יצטרך לקנות לאישה בית באותו שווי
* הרב דייכובסקי: אם הבעל הציע הסדר הוגן והאישה מסרבת, ומפצלת את התביעה באופן טקטי- ייתנו מדור כללי.

1. **אלימות במשפחה**

* צו מכוח דיני המדור- "מדור שליו"- בהתחלה נתנו גם באלימות מילולית וללא הגבלת זמן(ניר,שלטון), אך לאחר מכן נקבע כי יינתן צו רק במקרי אלימות חמורים ועם הגבלת זמן של שנהויזהירו לפני(סדן).
* החוק למניעת אלימות במשפחה-"צו הגנה"- מרחיב את האנשים נגדם ניתן להוציא צו ויש בו אפשרויות נוספות מלבד הרחקה: איסור על הטרדה בכל דרך, איסור להחזיק נשק ועוד. צו זה ניתן ל3 חודשים עד שנה.
* דמי שימוש מבן הזוג שמשתמש בדירה בינתיים: בזרקא נקבע כי יש לשלם דמי שימוש רק כאשר אחד מהשותפים מונע מהשותף האחר לעשות שימוש במקרקעין.אדם אלים- מנע מעצמו שימוש ולא צריך לשלם לו. אם בני זוג הגיעו להסכמה- גם לא משלמים. במקרים אחרים יש ביקורת על הלכה זו ויש אומרים שהיא מנוגדת לעשיית עושר ולא במשפט.

1. **מזונות ילדים**

* הדין האישי החל הוא של האבא- ס' 3(א) לחוק המזונות
* ההורה האפוטרופוס מגיש תביעה בשם הילדים.
* ניתן להגיש תביעה לשינוי מזונות כאשר יש שינוי נסיבות ולא בחנו את הדברים לעומק.
* יש לפרט בתביעה את צרכי הילד, הרצאת פרטים, תשלום אגרה ומסירת כתב התביעה. מזונות משולמים מידי חודש.
* ניתן להגיש מזונות על תקופה שחלפה בהצגת קבלות- רק על התקופה מאז ניתן הגט, לפני כן רואים את האישה כאילו מחלה על המזונות(אביטבול)
* חישוב תביעת מזונות לפי הדין העברי-
* עד גיל 6: חיוב מדין+צדקה
* 6-15: חיוב מדין+צדקה אם יש לו יכולת
* 15-18: חיוב לפי צדקה לפי יכולת, וכך זה עד השחרור מהצבא.
* ילד מרדן- לא זכאי למזונות. קטן- לא ממהרים להכריז על ילד כמרדן אם הוא מתנהג כפי שבני גילו מתנהגים.
* מגמות חדשות בפסיקה- מחשבון לחישוב מזונות שמתחשב כמה ימים הילד אצל כל הורה.

1. **ירושה**

* בוחנים את היקף העזבון- זוג שיש להם רכוש משותף, קודם כל חצי הולך לבן הזוג.
* מורידים את חובות העזבון- ס' 104 לחוק הירושה
* משלמים עלויות הלוויה ומצבה(בהסכמת היורשים), שכר למנהל העיזבון, כתובה ומזונות.
* בודקים אם יש צוואה ולפיה מחלקים. אם אין- הכללים לפי דין.
* החלוקה לפי הדין: בודקים מתי בני הזוג התחתנו, ואיזה משטר שיתוף חל עליהם. ידועים בציבור- חל ס' 55 בתנאי שהוא לא נשוי לאחרת(בלאו, בר נהור) ניתן להתנות על כך בצוואה.
* זוגות שנישאו בטקס פרטי, זוגות חד מיניים- נחשבים כידועים בציבור לצורך חוק הירושה.
* בני זוג שהתחתנו בחו"ל- נחשבים נשואים לצורך החוק. זוג בהליכי גירושין ואחד נפטר- בן הזוג יורש (סבג)
* נכסים שלא נכללים בעזבון: ביטוח חיים, פיצויי פיטורין, זכות לבן ממשיך, מניות ניהול(ברדוגו), דיור מוגן**.**
* מה שכלול בעזבון לא ממוסה. מה שמחוץ לעזבון- ממוסה אבל לא ניתן לגבות ממנו חובות.
* ניתן לתקוף צוואה בטענת: השפעה לא הוגנת על המוריש,יורש מעורב בכתיבתה,אי כשירות, טעות בצוואה.
* פרשנות הצוואה הינה לפי אומד דעת הצדדים בדרך הבוחרת לקיים את הצוואה(טלמציו)